CELEX: 62020TN0119
Language: mt
Date: 2020-02-24 00:00:00
Title: Kawża T-119/20: Rikors ippreżentat fl-24 ta’ Frar 2020 – IN vs EASME

8.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/19
            
         
      Rikors ippreżentat fl-24 ta’ Frar 2020 – IN vs EASME
      (Kawża T-119/20)
      (2020/C 191/26)
      Lingwa tal-kawża: il-Franċiż
      
         Partijiet
      
      
         Rikorrent: IN (rappreżentant: L. Levi, avukat)
      
         Konvenuta: L-Aġenzija Eżekuttiva għall-Intrapriżi Żgħar u Medji
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikkjara dan ir-rikors ammissibbli u fondat;
               
            
                  —
               
               
                  tannulla d-deċiżjoni tal-15 ta’ April 2019 meħuda mid-Direttur Eżekuttiv tal-AESME fil-kapaċità tagħha ta’ Awtorità tal-Ħatra, dwar in-nuqqas ta’ tiġdid tal-kuntratt tar-rikorrenti lil hinn mit-terminu tiegħu (it-30 ta’ April 2019);
               
            
                  —
               
               
                  tannulla r-rapport ta’ evalwazzjoni tar-rikorrent għall-eżerċizzju 2018, iffinalizzat fit-3 ta’ Ġunju 2019;
               
            
                  —
               
               
                  sa fejn ikun meħtieġ, tannulla d-deċiżjoni tal-Awtorità tal-Ħatra tal-15 ta’ Novembru 2019 li tiċħad l-ilment tar-rikorrent;
               
            
                  —
               
               
                  tikkundanna lill-konvenuta tħallas kumpens għad-dannu sostnut;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq il-ksur tad-dritt għal smiegħ kif ukoll fuq il-ksur tad-deċiżjoni tal-4 ta’ Frar 2019“EASME Policy for Management of employment contracts”.
               
            
                  2.
               
               
                  It-tieni motiv ibbażat fuq il-ksur tad-dmir ta’ premura.
               
            
                  3.
               
               
                  It-tielet motiv ibbażat fuq żbalji manifesti ta’ evalwazzjoni.
               
            
                  4.
               
               
                  Ir-raba’ motiv ibbażat fuq il-ksur tal-prinċipju ta’ ċertezza legali u ta’ legalità, tal-ksur tat-terminu raġonevoli kif ukoll tal-prinċipju ta’ amministrazzjoni tajba u tad-dmir ta’ premura.
               
            
                  5.
               
               
                  Il-ħames motiv ibbażat fuq it-talba għal annullament tar-rapport ta’ evalwazzjoni, ibbażat fuq żbalji manifesti ta’ evalwazzjoni.
               
            Ir-rikorrent iqis, barra minn hekk, li l-illegalitajiet esposti taħt il-motivi ta’ annullament jikkostitwixxu daqstant ieħor nuqqasijiet min-naħa tal-konvenuta. Konsegwentement, jitlob kumpens għad-dannu morali li jirriżulta mid-deċiżjonijiet ikkontestati.